YouTube

„YouTube“ – „Google“ bendrovės socialinis tinklas, kurį aplanko daugiau nei 1 mlrd. vartotojų per dieną, iš kurių 1,9 mlrd. prisijungia kas mėnesį. Jame daugiausia peržiūrų sulaukia „Vevo“ bendrovės muzikinio kanalo turinys, įvairūs vlogai ir kt.

„YouTube“ teikia vaizdo įrašų prieglobos paslaugas, pajamos gaunamos iš reklamų. Jame kiekvienas prisiregistravęs vartotojas gali nemokamai įkelti vaizdo įrašus.

Turėdamas 1 tūkst. kanalo prenumeratorių, 4 tūkst. viešo žiūrėjimo valandų arba 10 mln. "shorts" peržiūrų, prisiregistravęs vartotojas gali  užsidirbti  iš reklamos, pertraukiančios vaizdo įrašą ar rodomos šalia jo.  Anot nepriklausomo tyrimo, 97 % vlogerių pajamos iš „Youtube“ reklamos neviršija JAV skurdo ribos. Anot kito tyrimo, „Youtube“ vlogerio karjera tapo geidžiamesnė nei Holivudo aktoriaus tarp Jungtinės Karalystės vaikų, paauglių.

2017 m. duomenimis, Lietuvoje iš 63 % besinaudojusių socialiniais tinklais šalies gyventojų 93,7 % naudojosi pastaruoju tinklu, teigė „Kantar TNS“ rinkos tyrimų bendrovė.

Istorija 

Svetainę 2005 m. vasario 14 d. įkūrė trys „PayPal“ darbuotojai Chad Hurley, Steve Chen ir Jawed Karim. 2006 m. spalį „YouTube“ už 1,65 mlrd. JAV dolerių akcijomis nupirko bendrovė  „Google“. 2007 m. „YouTube“ pristatė partnerystės paslaugą, suteikiančią galimybę vaizdo įrašų kūrėjams užsidirbti iš internetinių reklamų. Iki 2012 m. priėjimas prie jos buvo labai ribotas.

Išnašos

Nuorodos 
 Oficiali svetainė

Svetainės
Socialiniai tinklai
Google